**Ondřej Kos** (s. 7. maaliskuuta 2006 Kuřim, Tšekki) on tšekkiläinen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan vasen laitahyökkääjä. Kos pelaa pääasiassa seuran U20-joukkueessa.

Ura
---

### Seuraura

Kos on HC Kometa Brnon kasvatti. Hän voitti kaudella 2021–2022 seuran U17-joukkueen sisäisen piste-, maali- ja syöttöpörssin tehoilla 20+28=48 sekä sisäisen tehotilaston lukemalla +32. Pudotuspeleissä Kos oli joukkueen paras pistemies ja maalintekijä tehoilla 3+1=4. Kaudeksi 2022–2023 Kos muutti vain 16-vuotiaana Suomeen ja siirtyi Tampereen Ilveksen organisaatioon, jossa pelasi jo entuudestaan hänen isoveljensä Jakub. Ondřej Kos pelasi noin puolet kaudestaan seuran U20- ja puolet U18-joukkueessa.

Kauden 2023–2024 Kos aloitti Ilveksen U20-joukkueessa, mutta syyskuun lopulla seura lainasi hänet Mestis-joukkue Kooveehen. Avausottelussaan 27. syyskuuta 2023 Joensuun Kiekko-Poikia vastaan Kos teki myös ensimmäisen maalinsa miesten peleissä, jonka syötti hänen isoveljensä Jakub. Kos teki miesten pääsarjadebyyttinsä vain 17-vuotiaana Mestarien liigassa 18. lokakuuta 2023 vieraissa ranskalaista Dragons de Rouenia vastaan, kun jo pudotuspelipaikan varmistanut Ilves peluutti ottelussa pääasiassa vähemmän peliaikaa saaneita pelaajiaan ja useita junioreitaan. Hänet merkittiin joukkueen kakkosketjun oikeaan laitaan Samu Baun ja Robin Álvarezin viereen. Kos sai ottelussa jääaikaa 9.52 minuuttia ja hänelle merkittiin Ilveksen 6–1-tappioon päättyneestä ottelusta teholukema –2. Maaliskuussa 2024 Ilves tiedotti solmineensa Kosin kanssa kevääseen 2026 ulottuvan jatkosopimuksen.

### Maajoukkueura

Kos pelasi alle 18-vuotiaiden Hlinka Gretzky Cupissa vuonna 2023, jolloin hän voitti hopeaa. Kos pelasi myös World U-17 Hockey Challengessa vuonna 2022. Yhteensä hän on pelannut 37 poikien maaottelua.

Muuta
-----

Kosin isoveli Jakub pelaa hyökkääjänä HC Kometa Brnon Extraliga-joukkueessa. Hänellä on myös Florida Panthersin NHL-varaus vuodelta 2021.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2021–2022 | HC Kometa Brno | Tšekki U20 | 4 | 0 | 1 | 1 | 0 | 5 | 0 | 2 | 2 | 0 |
| 2022–2023 | Ilves | U20-SM | 17 | 3 | 8 | 11 | 16 | – | – | – | – | – |
| 1 kausi | yhteensä | U20-SM | 17 | 3 | 8 | 11 | 16 | – | – | – | – | – |

Lähteet
-------

* Ondřej Kos The Internet Hockey Databasessa (englanniksi)
* Ondřej Kos Eurohockey-sivustolla (englanniksi)
* Ondřej Kos *Elite Prospects*. Everysport Media Group AB.  (englanniksi)

### Viitteet

1. 1 2 3  U20-joukkue *ilves.com*. Ilves-Hockey Oy. Viitattu 21.10.2023.
2. 1 2 3  Ondřej Kos *Elite Prospects*. Everysport Media Group AB.  (englanniksi)
3. ↑  Elite Prospects - HC Kometa Brno U16 *eliteprospects.com*. Everysport Media Group AB. Viitattu 21.10.2023. (englanniksi)
4. ↑  Ottelutilastot *mestis.fi*.  27.9.2023. Suomen Jääkiekkoliitto ry – Finlands Ishockeyförbund rf. Viitattu 21.10.2023.
5. ↑  Haastattelu: 17-vuotias tšekkihyökkääjä Ondřej Kos debytoi Ilveksessä *youtube.com*.  18.10.2023. Ilves-Hockey Oy. Viitattu 21.10.2023.
6. ↑  Ilves päättää CHL:n runkosarjan Rouen Dragonsin vieraana *ilves.com*.  18.10.2023. Ilves-Hockey Oy. Viitattu 21.10.2023.
7. ↑  Matches *championshockeyleague.com*.  18.10.2023. Champions Hockey League (CHL) AG. Viitattu 21.10.2023. (englanniksi)
8. ↑  Matches *championshockeyleague.com*.  10.10.2023. Champions Hockey League (CHL) AG. Viitattu 13.10.2023. (englanniksi)
9. ↑  Ondřej Kos *hokej.cz*. BPA sport marketing a.s. ve spolupráci s eSports.cz, s.r.o. Viitattu 21.10.2023. (tšekiksi)
10. ↑  Jakub Kos *Elite Prospects*. Everysport Media Group AB.  (englanniksi)

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa